proxectonos/corpus_dominio_legal_administrativo_tmp huggingface dataset:
RESOLUCIÓN do 10 de decembro de 2004, da Secretaría Xeral para as Relacións cos Medios Informativos, pola que se nomean os membros do xurado encargado da adxudicación dos premios Galicia de Comunicación 2004.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 14/12/2004

A base quinta da Orde do 8 de xullo de 2004, da Consellería da Presidencia, Relacións Institucionais e Administración Pública, publicada no Diario Oficial de Galicia número 138, do 19 de xullo de 2004, pola que se convocan os Premios Galicia de Comunicación 2004, sinala que o xurado ou xurados para a adxudicación destes premios serán nomeados polo secretario xeral para as Relacións cos Medios Informativos e estará integrado por per
soas escollidas polos seus coñecementos nas materias obxecto dos premios. Na súa virtude,
RESOLVO:
Designar como membros do xurado encargado de adxudicar os Premios Galicia de Comunicación 2004 ás seguintes persoas:
-Francisco Gómez Soto, director do semanario España Exterior, que actuará como presidente.
-Alberto Fernández Rodríguez, director de Galicia TV e responsable de Informativos de Televisión de Galicia, como vogal.
-Javier Castro Dopico, director rexional da Cadea COPE en Galicia, como vogal.
-José Ferrín Abal, redactor gráfico da Axencia Galega de Noticias, como vogal.
-Juan Carlos Varela Castiñeiras, redactor-xefe do Gabinete de Comunicación da Xunta de Galicia, que actuará como secretario, con voz e sen voto.
Santiago de Compostela, 10 de decembro de 2004.
Alfonso Cabaleiro Durán
Secretario xeral para as Relacións cos Medios
Informativos
CORRECCIÓN de erros.-Decreto 274/2004, do 18 de novembro, polo que se desenvolve a estrutura orgánica da Consellería de Emigración.
CONSELLERÍA DE EMIGRACIÓN — I. DISPOSICIÓNS XERAIS — 01/12/2004

Advertido erro no devandito decreto publicado no Diario Oficial de Galicia nº 232, do luns, 29 de novembro de 2004, cómpre facer a seguinte corrección:
Na páxina 16.396, no punto IV. Dirección Xeral de Inmigración, artigo 6º, punto 2.1. Servizo de Ordenación da Inmigración, letra f), onde di: «..., de acordo co previsto no Programa global de regulación e coordinación da estranxeiría e inmigración en España»; debe dicir: «, de acordo co previsto no Programa global de regulación e coordinación da estranxeiría e inmigración en España, responsabilidade da Dirección Xeral de Ordenación das Migracións de España».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 277/2004, do 25 de novembro, polo que se nomean o presidente e os vogais do Tribunal Galego de Defensa da Competencia.
CONSELLERÍA DE ECONOMÍA E FACENDA — II. AUTORIDADES E PERSOAL — 09/12/2004

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, e no artigo 4.2º da Lei 6/2004, do 12 de xullo, reguladora dos órganos de defensa da competencia da Comunidade Autónoma de Galicia, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día vinte e cinco de novembro de dous mil catro,
DISPOÑO:
Artigo primeiro.-Nomear a José Antonio Varela González presidente do Tribunal Galego de Defensa da Competencia.
Artigo segundo.-Nomear a Fernando Varela Carid e a Alfonso Vez Pazos vogais do Tribunal Galego de Defensa da Competencia.
Santiago de Compostela, vinte e cinco de novembro de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 9 de novembro de 2004, da Dirección Xeral de Centros e Ordenación Educativa, pola que se autoriza o programa de garantía social de operario de viveiros e xardíns no centro privado Agarimo de Arteixo (A Coruña), para o curso 2004-2005.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/12/2004

En virtude da Orde do 5 de maio de 1997 (DOG do 29 de maio) pola que se regulan os programas de garantía social na Comunidade Autónoma de Galicia. Esta dirección xeral, por proposta da Dirección Xeral de Formación Profesional e Ensinanzas Especiais,
RESOLVE:
Autorizar o programa de garantía social de operario de viveiros e xardíns no centro privado Agarimo de Arteixo (A Coruña), para o curso 2004-2005.
Santiago de Compostela, 9 de novembro de 2004.
Alberto González Armesto
Director xeral de Centros e Ordenación Educativa
CONSELLERÍA DE FAMILIA, XUVENTUDE, DEPORTE
E VOLUNTARIADO
CORRECCIÓN de erros.-Resolución do 28 de outubro de 2004, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2005, correspondentes aos concellos das catro provincias da Comunidade Autónoma de Galicia.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 09/12/2004

Advertidos erros na devandita resolución publicada no Diario Oficial de Galicia nº 222, do 15 de novembro de 2004, cómpre facer as seguintes correccións:
No anexo IV provincia de Pontevedra, na páxina 15.606, onde di: «42. Pontecesures: 7 de xaneiro, San Xulián; 5 de xullo, festas do Carme», debe dicir: «42. Pontecesures: 7 de xaneiro, San Xulián; 4 de xullo, festas do Carme».
CORRECCIÓN de erros.-Resolución conxunta do 29 de outubro de 2004, da División de Recursos Humanos e de Asistencia Sanitaria, pola que se publica o pacto de creación dos postos de traballo de médicos de familia en PAC piloto e de enfermaría en PAC piloto.
SERVIZO GALEGO DE SAÚDE — III. OUTRAS DISPOSICIÓNS — 09/12/2004

Advertidos erros na devandita resolución, publicada no Diario Oficial de Galicia nº 218, do día 9 de novembro de 2004, é preciso facer as seguintes correccións:
-Na páxina 15.282, no artigo 3º.-Vixencia, parágrafo primeiro, onde di: «Este pacto entrará en vigor
ao día seguinte da publicación no DOG e manterá a súa vixencia ata decembro de 2004», debe dicir: «Este pacto entrará en vigor o día seguinte ao da publicación no DOG e manterá a súa vixencia ata a publicación de novas normas de aplicación xeral en substitución destas».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 10 de novembro de 2004 pola que se autoriza o cambio de titularidade do centro autorizado de música profesional Fingoi de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/12/2004

O Colexio Fingoi, S.A. é titular do centro autorizado de música profesional Fingoi de Lugo segundo consta na Orde do 15 de abril de 2002 (DOG do 16 de maio) pola que se autoriza para impartir as ensinanzas de grao medio de música.
Mediante escritura notarial o titular do centro cede esta titularidade á Escola de Arte e Lecer, S.L. que a adquiere con todos os dereitos.
Cumpridos todos os trámites regulamentarios previstos no Decreto 253/1995, do 29 de setembro (DOG do 11 de outubro) sobre autorización a centros docentes privados para impartir ensinanzas artísticas, e na Orde do 5 decembro de 1995 (DOG do 7 de febreiro de 1996) que o desenvolve, e tendo en conta os informes favorables da Delegación Provincial de Lugo, esta consellería, por proposta da Dirección Xeral de Centros e Ordenación Educativa,
DISPÓN:
Primeiro.-Autorizar o cambio de titularidade, segundo os datos que figuran no anexo á presente orde, do centro autorizado de música profesional Fingoi de Lugo a favor da Escola de Arte e Lecer, S.L., con todos os dereitos e obrigas contraídos polo cesionista Colegio Fingoi, S.A., sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
Segundo.-O cambio de titularidade non afectará o réxime de funcionamento do centro.
Terceiro.-A presente orde, esgota a vía administrativa, poderá ser obxecto de recursos potestativo de reposición perante o conselleiro de Educación e Ordenación Universitaria, no prazo dun mes, contado a partir do día seguinte ao da publicación no
Diario Oficial de Galicia, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben os interesados poderán presentar directamente recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Santiago de Compostela, 10 de novembro de 2004.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Lugo.
Localidade: Lugo.
Enderezo: avda. Aviación Española, 37.
Código do centro: 27020598.
Titular: Escola de Arte e Lecer, S.L.
Denominación xenérica: centro autorizado de música profesional.
Denominación específica: Fingoi.
Número de postos escolares autorizados: grao elemental 80 e grao medio 180.
ORDE do 25 de novembro de 2004 pola que se resolve a concesión de Premios Fin de Carreira da Comunidade Autónoma de Galicia para os alumnos que remataron os seus estudos universitarios no ano 2004, nas universidades do Sistema Universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/12/2004

A Orde do 26 de abril de 2004 (DOG do 12 de maio), convocaba os Premios Fin de Carreira da Comunidade Autónoma de Galicia para alumnos universitarios que rematasen os estudos no ano 2004 nas universidades do Sistema Universitario de Galicia.
De acordo co establecido no artigo 10 das bases da convocatoria, desde o día 11 ata o día 21 de outubro de 2004, expuxéronse as listas provisionais de solicitudes admitidas e excluídas, podendo durante ese mesmo prazo os interesados formular as recla
macións para emendar erros e faltas de documentos perante a Dirección Xeral de Universidades.
Rematado este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, atendendo á proposta elaborada pola citada comisión, esta consellería
RESOLVE:
Artigo 1º
Concederlles os premios fin de carreira da Comunidade Autónoma de Galicia aos alumnos universitarios que remataron os seus estudos no ano 2004 e que se relacionan no anexo I desta orde. Os alumnos premiados recibirán unha contribución en metálico de 2.404 euros.
Artigo 2º
As solicitudes que figuran relacionadas no anexo II desta orde e que foron admitidas para participar neste concurso, debe entenderse que quedan denegadas polas causas que nel se sinalan.
Artigo 3º
O incumprimento total ou parcial por parte dos beneficiarios de calquera das condicións establecidas na orde de convocatoria do 26 de abril de
2004, constituirá causa determinante de revogación da axuda e do seu reintegro polo beneficiario ou solicitante, segundo o disposto no artigo 6 da Lei 8/1999, do 30 de decembro, de medidas fiscais e orzamentarias e de función pública e actuación administrativa, que modifica o artigo 78 do texto refundido da Lei de réxime financeiro e orzamentario, aprobado polo Decreto lexislativo 1/1999, do 7 de outubro.
Artigo 4º
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 25 de novembro de 2004.
Celso Currás Fernández
Conselleiro de Educación e Ordenación Universitaria
CORRECCIÓN de erros.-Resolución do 5 de novembro de 2004 pola que se fai público o contido do convenio polo que se establece unha liña de avais do Instituto Galego de Promoción Económica para financiar a adquisición de dereitos de pesca por parte de agrupacións de produtores para o acceso da frota galega a caladoiros, subscrito entre o Instituto Galego de Promoción Económica (Igape) e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 01/12/2004

Advertido erro na referida resolución, publicada no Diario Oficial de Galicia nº 222, do 15 de novembro de 2004, procede facer a seguinte corrección:
-Na páxina 15.613, na cláusula 7.8, onde di:
«Contra a resolución, que esgota a vía administrativa, poderá interpoñerse recurso contencioso-administrativo perante o Tribunal Superior de Xustiza de Galicia no prazo de dous meses desde a súa notificación».
Debe dicir:
«Contra a resolución, que esgota a vía administrativa, poderá interpoñerse recurso contencioso-administrativo perante o Xulgado do Contencioso-Administrativo de Santiago de Compostela no prazo de dous meses desde a súa notificación».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 22 de novembro de 2004 pola que se aproba a modificación dos artigos 18 c) e 24.3º dos estatutos da Fundación Pedro Barrié de la Maza, Conde de Fenosa e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/12/2004

Analizado o expediente de referencia, promovido pola Fundación Pedro Barrié de la Maza, Conde de Fenosa, domiciliada na Coruña.
Resultando que esta fundación foi clasificada como benéfico-docente por orde da Consellería de Educación e Ordenación Universitaria do 17 de xullo de 1986 e que se encontra inscrita no Rexistro de Fundacións desta consellería co número 164.
Resultando que a Fundación Pedro Barrié de la Maza, Conde de Fenosa solicitou ante este protectorado a modificación dos artigos 18 c) e 24.3º dos seus estatutos, segundo consta na certificación da súa aprobación polo padroado, con data do 23 de xuño de 2004, e na escritura pública do notario da Coruña, Francisco Manuel Ordóñez Arman, con data do 16 de novembro de 2004, co número de protocolo 3859.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da
Lei 7/1983; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da referida fundación.
Considerando que as fundacións de interese galego poden modificar os seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos exixidos no artigo 10 da Lei 7/1983 e 32.3º e 38 do dito regulamento.
Considerando que esta modificación estatutaria é conforme coa vontade fundacional, esta consellería
RESOLVE:
Primeiro.-Aprobar a modificación dos artigos 18 c) e 24.3º dos estatutos da Fundación Pedro Barrié de la Maza, Conde de Fenosa, segundo consta na certificación do padroado do 23 de xuño de 2004, e na escritura pública do notario da Coruña, Francisco Manuel Ordóñez Arman, do 16 de novembro de 2004, protocolo número 3859.
Segundo.-Practicar a inscrición desta modificación estatutaria no Rexistro de Fundacións deste protectorado, logo da publicación desta orde no Diario Oficial de Galicia, data a partir da cal entrará en vigor tal cambio estatutario.
Terceiro.-Esta disposición, que pon fin á vía administrativa, de acordo co establecido no artigo 109 c) da Lei 30/1992, de réxime xurídico das administracións públicas e do procedemento administrativo común, poderá ser recorrida potestativamente mediante o recurso de reposición no prazo dun mes ante o conselleiro de Educación e Ordenación Universitaria, ou ben impugnada directamente ante a xurisdición contencioso-administrativa, no prazo de dous meses, contados desde o día seguinte ao da súa publicación no Diario Oficial de Galicia.
Santiago de Compostela, 22 de novembro de 2004.
Celso Currás Fernández
Conselleiro de Educación e Ordenación Universitaria
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 12 de novembro de 2004 pola que se fan públicas as axudas concedidas ao abeiro da Orde do 25 de febreiro de 2004 pola que se aproban as bases reguladoras da concesión de axudas extraordinarias de cooperación exterior por razón de interese social ou humanitario e pola que se convocan as correspondentes ao ano 2004.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 01/12/2004

O artigo 5 da Orde do 25 de febreiro de 2004 pola que se aproban as bases reguladoras da concesión de axudas extraordinarias de cooperación exterior por razón de interese social ou humanitario e pola que se convocan as correspondentes ao ano 2004, dispón que «unha vez ultimada a concesión de axudas, publicarase no Diario Oficial de Galicia
a relación das concedidas con indicación do beneficiario, contía, país de destino e finalidade».
Na súa virtude,
RESOLVO:
Publicar no Diario Oficial de Galicia as axudas concedidas, por resolucións desta secretaría xeral, por razón de interese social ou humanitario, por un importe
global de cento oitenta mil euros (180.000 euros), nas contías, beneficiarios, país de destino e finalidade que se relaciona no anexo desta resolución.
Santiago de Compostela, 12 de novembro de 2004.
P.D. (Orde 25-2-2004)
Jesús Gamallo Aller
Secretario xeral de Relacións coa Unión Europea
e Cooperación Exterior
ANEXO
Aplicación orzamentaria 04.03.213B.490.0
Nº expte.
Beneficiario
Denominación proxecto
País de destino
Subvención
concedida
01/2004
Asociación de Estudiantes Galegos para Axuda Social (EGAS)
Axuda alimentaria e sanitaria a familias cubanas
Cuba
30.000
03/2004
Fundación Cume para el Desarrollo de Culturas y Pueblos
Atención humanitaria de 720 campesiños desprazados en Cali
Colombia
29.908
04/2004
Asociación España con ACNUR
Emerxencia no Chad
Chad
20.000
05/2004
Asamblea de Cooperación por la Paz
Axuda de primeira necesidade para 365 familias (2.000 persoas) damnificadas polas inundacións causadas polo crecemento do río Ozama no barrio da Barquita, sector de Los Mina Norte, municipio de Santo Domingo Este
República Dominicana
21.153,80
06/2004
Fundación Humanismo y Democracia (FHD)
Abastecemento de insumos de primeira necesidade para os damnificados polas inundacións do río Solei
República Dominicana
20.000
08/2004
Fundación Cume para el Desarrollo de Culturas y Pueblos
Axuda de emerxencia para os damnificados dos desastres naturais
Haití
20.000
09/2004
Asamblea de Cooperación por la Paz
Axuda de emerxencia para os damnificados do furacán Jeanne
República Dominicana
20.000
12/2004
Covide (Cooperación Vicenciana para el Desarrollo)
Alimentos de emerxencia
Mozambique
6.000
14/2004
Solidaridade Internacional de Galicia
Apoio á estabilización e integración da poboación desprazada polo conflito armado en Buenaventura
Colombia
12.938,20
Total
180.000
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 29 de novembro de 2004 pola que se lle dá publicidade ao acordo do tribunal designado para xulgar as probas encamiñadas á renovación do certificado de conselleiro de seguridade CE, convocadas por Resolución do 14 de outubro de 2004, da Dirección Xeral de Transportes, na cal se elevan a definitivas as listas provisorias de admitidos e excluídos e se fixa o horario dos distintos exercicios.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 07/12/2004

En cumprimento do establecido na Resolución do 14 de outubro de 2004, pola que se convocan probas para a renovación do certificado CE de conselleiros de seguridade para o transporte mercadorías perigosas por estrada e ferrocarril, este tribunal
ACORDOU:
Primeiro.-Anunciar a exposición pública das listas definitivas de admitidos e excluídos, de conformidade co punto quinto da resolución da convocatoria, nos organismos seguintes: servizos centrais da Consellería de Política Territorial, Obras Públicas e Vivenda, servizos provinciais de Transportes e nas delegacións provinciais da devandita consellería.
Segundo.-Os horarios dos exercicios quedan establecidos do seguinte xeito, facendo saber que as portas do recinto se abrirán 30 minutos antes do comezo do exercicio, comezando este a hora sinalada:
Modalidade por estrada
Renovación do certificado
Todas as clases
9 h
Porta 1
Clase 1
9 h
Porta 2
Clase 2
13.15 h
Porta 1
Clase 7
-
-
Clase 3 e máis
12 h
Porta 1
Mater. líqu. U.N:
1202-1203 e 1223
10.30 h
Porta 1
Santiago de Compostela, 29 de novembro de 2004.
David González Coalla
Presidente do tribunal
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 11 de novembro de 2004 pola que se autoriza o cambio de denominación do centro privado San Juan Bosco de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/12/2004

Examinado o expediente que presenta o centro privado San Juan Bosco de Vigo (Pontevedra), código 36011750, no que solicita o cambio de denominación do devandito centro.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro (BOE do 24 de decembro), de calidade da educación; o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas
escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos exixidos nas disposicións vixentes para poder acceder ao solicitado.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizar o cambio de denominación do centro privado San Juan Bosco de Vigo pasando a denominarse centro privado Don Bosco.
O cambio de denominación non afectará o réxime de funcionamento do centro.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 11 de novembro de 2004.
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Orde do 26 de novembro de 2004 de subvencións para empresas privadas que realicen actividades de promoción e difusión dos camiños de Santiago no ano 2005.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 15/12/2004

Advertido erro na Orde do 26 de novembro de 2004, publicada no Diario Oficial de Galicia nº 237, do martes 7 de decembro de 2004, pola que se convocan subvencións para empresas privadas que realicen actividades de promoción e difusión dos camiños de Santiago no ano 2005, cómpre facer as seguintes correccións:
Na páxina 16.741, artigo 4º letra e), onde di: «... artigo 7 e) desta orde...», debe dicir: «... artigo 14 e) desta orde...».
Na páxina 16.743, artigo 12º, punto primeiro, onde di: «... o artigo 9º desta orde...», debe dicir: «... o artigo 7º desta orde...».
CORRECCIÓN de erros.-Orde do 5 de maio de 2004 pola que se resolve o concurso público convocado na Orde do 5 de decembro de 2003, pola que se regula a concesión de subvencións a asociacións e institucións privadas sen fin de lucro para fomentar o uso social da lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/12/2004

Advertido erro na devandita orde, publicada no DOG nº 93, do 14 de maio de 2004, cómpre efectuar a oportuna corrección:
Na páxina 6.829, expediente nº 2004/000781-0, onde di: «Base A: recompilación e mostra fotográfica A historia en imaxes», deberá dicir: «Base B: recompilación e mostra fotográfica A historia en imaxes».
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Orde do 14 de outubro de 2004 pola que se establecen as características técnicas que deben cumprir as publicacións que conteñan resultados estatísticos da Comunidade Autónoma de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 15/12/2004

Advertido erro na devandita orde, publicada no Diario Oficial de Galicia nº 208, do 26 de outubro de 2004, cómpre facer a oportuna corrección:
Na páxina 14.498, no anexo da orde, como remate e despois da composición gráfica, debe engadirse: «Nota: as presentes medidas do anagrama poderán reducirse ao 50% cando as características das portadas das publicacións así o requiran».
CORRECCIÓN de erros.-Orde do 24 de novembro de 2004 pola que se modifica a clasificación de determinadas fundacións e se ordena a súa adscrición ao departamento da Xunta de Galicia competente para o exercicio das funcións de protectorado.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 15/12/2004

Advertidos erros na citada orde, publicada no DOG nº 233, do 30 de novembro de 2004, procede efectuar as oportunas correccións:
Na páxina 16.450, no anexo, onde di: «Fundación para o Desenvolvemento da Comarca de Celanova», debe dicir: «Fundación para o Desenvolvemento da Comarca de Terra de Celanova».
Na mesma páxina, columna segunda, onde di: «Fundación para o Desenvolvemento da Comarca de Santiago de Compostela», debe dicir: «Fundación para o Desenvolvemento da Comarca de Santiago».
ORDE do 9 de decembro de 2004 pola que se establece a porcentaxe que lle cómpre transferir ao Consello da Avogacía Galega, para atender aos gastos de funcionamento e infraestrutura dos servizos de asistencia letrada ao detido e defensa gratuítas.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 16/12/2004

A Lei 1/1996, do 10 de xaneiro, regula o dereito á asistencia xurídica gratuíta e establece no seu artigo 38 que o Ministerio de Xustiza subvencionará os colexios de avogados para a implantación e funcionamento dos servizos de asistencia xurídica gratuíta. Polo Real decreto 2166/1994, do 4 de novem
bro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, incluíndo no seu anexo letra B) número 1 c) as relativas á indemnización das actuacións correspondentes á defensa por avogado en quenda de oficio ante os órganos xudiciais con sede en Galicia, e a asistencia letrada ao detido ou preso cando o lugar de custodia estea situado en territorio da comunidade autónoma. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local.
En uso das súas competencias, a Xunta de Galicia ditou o Decreto 146/1997, do 22 de maio, polo que se aproba o Regulamento de asistencia xurídica gra
tuíta da Comunidade Autónoma de Galicia e establece, no seu artigo 45, que a Consellería de Xustiza, Interior e Administración Local determinará anualmente as cantidades que deberán percibir os colexios de avogados para atender os gastos derivados do funcionamento e infraestrutura colexial que requiren os servizos de asistencia xurídica gratuíta.
En virtude do exposto,
DISPOÑO:
Artigo único.-A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta para o ano 2004 fíxase nun oito por cento do importe total devengado durante o ano 2003 polos colexios de avogados da Comunidade Autónoma de Galicia, en concepto de asistencia letrada e defensa gratuítas.
Disposicións derradeiras
Primeira.-Autorízase o director xeral de Xustiza para ditar as disposicións necesarias para o cumprimento desta orde.
Segunda.-Esta orde entrará en vigor o 1 de xaneiro de 2005.
Santiago de Compostela, 9 de decembro de 2004.
Jesús C. Palmou Lorenzo
Conselleiro de Xustiza, Interior e Administración Local
ORDE do 9 de decembro de 2004 pola que se establece a porcentaxe que cómpre transferir aos colexios de procuradores dos tribunais de Galicia, para atender os gastos de funcionamento e infraestrutura dos servizos de representación gratuíta.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 16/12/2004

A Lei 1/1996, do 10 de xaneiro, regula o dereito á asistencia xurídica gratuíta, e establece no seu artigo 38 que o Ministerio de Xustiza subvencionará aos colexios de procuradores para a implantación e funcionamento dos servizos de asistencia xurídica gratuíta. Polo Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, incluíndo no seu anexo letra B) núm. 1 c) as relativas á indemnización das actuacións correspondentes á representación por procurador dos tribunais en queda de oficio ante os órganos xudiciais con sede en Galicia. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local.
En uso das súas competencias, a Xunta de Galicia ditou o Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia, e establece no seu artigo 45, que a Consellería de Xustiza, Interior e Administración Local determinará anualmente as cantidades que deberán percibir os colexios de procuradores para atender os gastos derivados do funcionamento e infraestrutura colexial que requiren os servizos de asistencia xurídica gratuíta.
En virtude do exposto,
DISPOÑO:
Artigo único.-A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta para o ano 2004, fíxase nun oito por cento do importe total devengado durante o ano 2003 polos colexios de procuradores dos tribunais da Comunidade Autónoma de Galicia, en concepto de representación gratuíta.
Disposicións derradeiras
Primeira.-Autorízase o director xeral de Xustiza a ditar as disposicións necesarias para o cumprimento desta orde.
Segunda.-A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de decembro de 2004.
Jesús C. Palmou Lorenzo
Conselleiro de Xustiza, Interior
e Administración Local
ORDE do 9 de decembro de 2004 pola que se resolve a cesión en propiedade de vehículos especialmente preparados para misións de protección civil.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 16/12/2004

Por Orde do 24 de marzo de 2003 (DOG nº 67, do 6 de abril), a Consellería de Xustiza, Interior e Administración Local anunciou normas para a cesión en propiedade de vehículos especialmente preparados para misións de protección civil aos concellos e mancomunidades de concellos galegos.
Visto o informe técnico emitido polo servizos provinciais de protección civil e a proposta da comisión
avaliadora, en aplicación do artigo 7 da Orde do 24 de marzo,
RESOLVO:
Primeiro.-Conceder con cargo á aplicación 13.03.231A.624.1 dos orzamentos xerais da Comunidade Autónoma de Galicia para o ano 2004, a cesión en propiedade de vehículos especialmente preparados para misións de protección civil, aos concellos da provincia da Coruña: Boqueixón e Noia.
Segundo.-Notificarlles o contido desta resolución aos concellos beneficiarios, especificando as condicións particulares que deberán cumprir, e que se formalizará mediante acta na que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 9 de decembro de 2004.
Jesús Carlos Palmou Lorenzo
Conselleiro de Xustiza, Interior
e Administración Local
ANEXO I
Vehículo
Nº de bastidor
Concello
Nissan Terrano 2.7 tdi comfort 5p A/A branco
VSKTVUR20U0566692
Boqueixón
Nissan Terrano 2.7 tdi comfort 5p A/A branco
VSKTVUR20U0567088
Noia
ORDE do 9 de decembro de 2004 pola que se amplía a dotación orzamentaria para a concesión de indemnizacións por sacrificio obrigatorio de gando nos programas de erradicación de enfermidades animais para 2004 establecidas pola Orde do 15 de decembro de 2003.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 16/12/2004

A Orde do 15 de decembro de 2003 (DOG nº 248, do 23 de decembro) establecía as indemnizacións por sacrificio obrigatorio de gando nos programas de erradicación de enfermidades animais para 2004. Á vista das solicitudes realizadas ao amparo desta orde é preciso incrementar a dotación económica prevista inicialmente para afrontar o gasto correspondente.
Na súa virtude, de conformidade co disposto no artigo 30.I.3 do Estatuto de autonomía de Galicia, e en uso das competencias que me confire a Lei 1/1983, do 22 de febreiro, modificada pola Lei
11/1988, do 20 de outubro, reguladora da Xunta e do seu presidente,
DISPOÑO:
Artigo único
Primeiro.-Amplíase a dotación orzamentaria que se recolle no artigo 5 da orde desta consellería do 15 de decembro de 2003 (DOG nº 248, do 23 de decembro) pola que se establecen as indemnizacións por sacrificio obrigatorio de gando nos programas de erradicación de enfermidades animais para 2004, tal como se detalla a continuación:
O importe inicial establecido para o financiamento desta orde incrementarase en 80.000 euros con cargo á aplicación orzamentaria 09.03.613-A.770.0 Programas sanitarios especiais, dos orzamentos xerais da Comunidade Autónoma de Galicia para o ano 2004.
Segundo.-Esta modificación non afecta o prazo que se establece para a presentación das solicitudes de axuda na dita Orde do 15 de decembro de 2003.
Disposición derradeira
Primeira.-Esta orde entrará en vigor o día seguinte ao da súa publicación no Diario Oficial e Galicia.
Santiago de Compostela, 9 de decembro de 2004.
José Antonio Santiso Miramontes
Conselleiro de Política Agroalimentaria
e Desenvolvemento Rural
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 29 de novembro de 2004, da Dirección Xeral de Centros e Ordenación Educativa, pola que se autoriza o programa de garantía social de auxiliar de perrucaría no centro privado Rizo Belle 2 de Pontevedra, para o curso 2004-2005.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/12/2004

En virtude da Orde do 5 de maio de 1997 (DOG do 29 de maio) pola que se regulan os programas de garantía social na Comunidade Autónoma de Galicia.
Esta dirección xeral, por proposta da Dirección Xeral de Formación Profesional e Ensinanzas Especiais,
RESOLVE:
Autorizar o programa de garantía social de auxiliar de perrucaría no centro privado Rizo Belle 2 de Pontevedra, código 36024434, situado na r/ Calvo Sotelo nº 5, para o curso 2004-2005.
Santiago de Compostela, 29 de novembro de 2004.
Alberto González Armesto
Director xeral de Centros e Ordenación Educativa
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 17 de novembro de 2004 pola que se fixa o prezo de venda ao público da publicación Razas autóctonas de Galicia en peligro de extinción.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 16/12/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada por esta consellería Razas autóctonas de Galicia en peligro de extinción ao prezo de 12 A.
2. Este prezo entenderase con IVE incluído.
Santiago de Compostela, 17 de novembro de 2004.
José A. Santiso Miramontes
Conselleiro de Política Agroalimentaria
e Desenvolvemento Rural
DECRETO 288/2004, do 2 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado e estudo de impacto ambiental variante da estrada C-531. Treito: Cortegada-Filgueira. Nova ponte sobre o río Miño. Clave: OU/01/095.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 16/12/2004

Con data do 12 de xullo de 2004 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o expediente de información pública e definitivamente o proxecto de trazado e estudo de impacto ambiental variante da estrada C-531. Treito: Cortegada-Filgueira. Nova ponte sobre o río Miño. Clave: OU/01/095.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial. Lembrámoslle que a actual estrada é esencialmente virada e ten o firme en mal estado, o que unido a ser un fondo de val con abundantes néboas, pola proximidade dun encoro, fai especialmente perigoso este treito.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo de deliberación do Consello da Xunta de Galicia, na súa reunión do día dous de decembro de dous mil catro
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado e estudo de impacto ambiental variante da estrada C-531. Treito: Cortegada-Filgueira. Nova ponte sobre o río Miño. Clave: OU/01/095.01.
Santiago de Compostela, dous de decembro de dous mil catro.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro
de Política Territorial, Obras Públcias e Vivenda
DECRETO 285/2004, do 25 de novembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado e estudo de impacto ambiental semienlace sentido Ourense de conexión da autoestrada Santiago de Compostela-Ourense coa N-525 nas proximidades de Piñor. Clave: OU/03/042.01.3.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 16/12/2004

Con data 4 de novembro de 2004, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o expediente de información pública e definitivamente o proxecto de trazado e estudo de impacto ambiental semienlace sentido Ourense de conexión da autoestrada Santiago de Compostela-Ourense coa N-525 nas proximidades de Piñor. Clave: OU/03/042.01.3.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial.
A declaración de urxente ocupación dos bens e dereitos precisos para a realización das obras comprendidas no proxecto técnico sinalado considérase necesaria para completar a eficacia da rede viaria definida pola autoestrada Santiago de Compostela-Ourense, incorporando a ela os tráficos existentes na N-525 dos núcleos do concello de Piñor. Así mesmo, mellora a seguridade vial nas travesías da estrada nacional.
En virtude de todo o exposto, e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de decembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo de deliberación do Consello da Xunta de Galicia, na súa reunión do día vinte e cinco de novembro de dous mil catro
DISPOÑO:
Artigo único.
Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado e estudo de impacto ambiental semienlace sentido Ourense de conexión da autoestrada Santiago de Compostela-Ourense coa N-525 nas proximidades de Piñor. Clave: OU/03/042.01.3.
Santiago de Compostela, vinte e cinco de novembro de dous mil catro.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de
Política Territorial, Obras Públicas e Vivenda
ORDE do 23 de novembro de 2004 pola que se autoriza o cambio de titularidade do centro privado Nuestra Señora de la Esperanza de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/12/2004

Examinado o expediente presentado por Purificación Prieto Muíños, no que solicita o cambio de titularidade do centro privado Nuestra Señora de la Esperanza de Vigo (Pontevedra).
Resultando que mediante escritura pública notarial, YSOEPE, Sociedad Anónima Laboral, cede a súa titularidade, para todos os efectos, a AEDES SPEI, Sociedad Anónima Laboral.
Resultando que o referido centro docente ten a correspondente autorización para impartir ensinanzas.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizar o cambio de titularidade do centro privado Nuestra Señora de la Esperanza de Vigo (Pontevedra), código 36011385, a favor de AEDES SPEI, Sociedad Anónima Laboral, con todos os dereitos e obrigas contraídas pola cesionista YSOEPE, Sociedad Anónima Laboral, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 23 de novembro de 2004.
Celso Currás Fernández
Conselleiro de Educación e Ordenación Universitaria
DECRETO 290/2004, do 2 de decembro, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de estrada provincial 1003 Rodeira-A Boubeta (concello de Cangas).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 17/12/2004

A Deputación Provincial de Pontevedra, en sesión que tivo lugar o día trinta e un de marzo de dous mil catro, aprobou o proxecto de estrada provincial 1003 Rodeira-A Boubeta, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
A Deputación Provincial de Pontevedra remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Administración Local o día dous de novembro de dous mil catro.
Os bens en que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día trece de outubro de dous mil catro.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala a deputación, a actuación consiste na realización do alargamento da referida vía, mellorando sensiblemente as súas características actuais coo obxecto conseguir unha boa vía de comunicación que permita a rápida e segura fluidez do tráfico da zona, e poder así garantir a seguridade
do tráfico e peóns nunha área de alta densidade de poboación.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día dous de decembro de dous mil catro,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de estrada provincial 1003 Rodeira-A Boubeta, debendo, de ser o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, dous de decembro de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local